Document ID: 31993R1992

NEUVOSTON ASETUS (ETY) N:o 1992/93,
annettu 19 päivänä heinäkuuta 1993,
tiettyjen asetuksissa (ETY) N:o 1096/88 ja (ETY) N:o 2328/91 säädettyjen tukien rahoituksen siirtämisestä Euroopan maatalouden ohjaus- ja tukirahaston ohjausosastolta Euroopan maatalouden ohjaus- ja tukirahaston tukiosastolle sekä asetuksen (ETY) N:o 2328/91 muuttamisesta maatalousmaan viljelykäytöstä poistamisen edistämiseksi tarkoitetun järjestelmän rahoitusosuuden osalta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 artiklan,
ottaa huomioon komission ehdotuksen(1),
ottaa huomioon Euroopan parlamentin lausunnon(2),
sekä katsoo, että
maatalouden rakenteiden tehokkuuden parantamisesta 15 päivänä heinäkuuta 1991 annetun neuvoston asetuksen (ETY) N:o 2328/91(3) II, VII ja VIII osastossa säädettyjen maatalouden ohjaus- ja tukirahaston (EMOTR) ohjausosaston rahoittamien tukijärjestelmien tilalle on ympäristönsuojelun vaatimusten ja maaseudun ympäristön hoidon vaatimusten kanssa sopusointuisista maatalouden tuotantomenetelmistä 30 päivänä kesäkuuta 1992 annetulla neuvoston asetuksella (ETY) N:o 2078/92(4) sekä maatalouden metsänhoitotoimenpiteitä koskevasta yhteisön tukijärjestelmästä 30 päivänä kesäkuuta 1992 annetulla neuvoston asetuksella (ETY) N:o 2080/92(5) otettu käyttöön Euroopan maatalouden ohjaus- ja tukirahaston (EMOTR) tukiosaston rahoittamat uudet järjestelmät,
maataloustuotannosta luopumisen edistämistä koskevan yhteisön järjestelmän käyttöönotosta 25 päivänä huhtikuuta 1988 annetussa neuvoston asetuksessa (ETY) N:o 1096/88(6) säädettyjen EMOTR:n ohjausosaston rahoittamien tukijärjestelmien tilalle on maatalouden varhaiseläkettä koskevasta yhteisön tukijärjestelmästä 30 päivänä kesäkuuta 1992 annetulla neuvoston asetuksella (ETY) N:o 2079/92(7) otettu käyttöön EMOTR:n tukiosaston rahoittamat uudet järjestelmät,
vuoden 1992 sato on viimeinen, jolle uusia asetuksen (ETY) N:o 2328/91 2 artiklassa tarkoitettuja maan poistamiseksi viljelykäytöstä tarkoitettun järjestelmään osallistumista koskevia hakemuksia voitiin jättää; tämä järjestelmä on EMOTR:n tukiosaston ja ohjausosaston yhtä suurin osuuksin rahoittama,
tukijärjestelmästä tiettyjen peltokasvien viljelijöille 30 päivänä kesäkuuta 1992 annetulla neuvoston asetuksella (ETY) N:o 1765/92(8) sekä asetuksilla (ETY) N:o 2078/92 ja (ETY) N:o 2080/92 otetaan käyttöön uudet tavat maan poistamiseksi viljelykäytöstä; nämä uudet tavat maan poistamiseksi viljelykäytöstä ovat EMOTR:n tukiosaston rahoittamia,
asetuksen (ETY) N:o 2078/92 11 artiklassa, asetuksen (ETY) N:o 2079/92 11 artiklassa ja asetuksen (ETY) N:o 2080/92 8 artiklan 1 kohdassa säädetyistä siirtymäsäännöksistä johtuu, että vielä 1 päivän tammikuuta 1993 jälkeen voi aiheutua menoja asetuksissa (ETY) N:o 2328/91 ja (ETY) N:o 1096/88 säädetyistä entisistä järjestelmistä,
siirtymistä näistä entisistä järjestelmistä uusiin järjestelmiin olisi helpotettava välttäen kuitenkin kahden eri hallinnollisen järjestelmän rinnakkain soveltamista; on siis syytä säätää jäsenvaltioiden 1 päivästä tammikuuta 1993 näistä toimista maksamien kaikkien menojen rahoittamisesta EMOTR:n tukiosastosta, ja
kaikki jäsenvaltioiden 16 päivästä lokakuuta 1992 alkaen eri toimista maan poistamiseksi viljelykäytöstä maksamat menot olisi rahoituksen suhteen sisällytettävä saman otsakkeen alle; tämän vuoksi olisi muutettava asetusta (ETY) N:o 2328/91 tältä osin,
ON ANTANUT TÄMÄN ASETUKSEN:
1 artikla
Jäsenvaltioille 1 päivästä tammikuuta 1993 asetuksen (ETY) N:o 2328/91 II, VII ja VIII osastossa tarkoitettujen sekä asetuksessa (ETY) N:o 1096/88 säädettyjen toimien yhteydessä aiheutuvat menot voidaan korvata EMOTR:n tukiosastosta.
2 artikla
Muutetaan asetus (ETY) N:o 2328/91 seuraavasti:
1 Lisätään 1 artiklan 2 kohdan viimeiseen alakohtaan virke seuraavasti:
"Tästä järjestelmästä 16 päivästä lokakuuta 1992 alkaen jäsenvaltioille aiheutuvien menojen osalta yhteisön rahoitusosuudesta vastaa kuitenkin kokonaan EMOTR:n tukiosasto 31 artiklan 2 kohdan mukaisesti vahvistettavien kurssien perusteella."
2 Lisätään 31 artiklan 1 kohdan toiseen alakohtaan virke seuraavasti:
"Näiden toimien yhteydessä jäsenvaltioille aiheutuvat menot voidaan kuitenkin 16 päivästä lokakuuta 1992 korvata ainoastaan EMOTR:n tukiosastosta."
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä heinäkuuta 1993.

Labels: 2
15
6